Akademikerhilfe

Akademikerhilfe (laŭlitere: helpado porstudenta) estas komunutila societo en Aŭstrujo ebligante al junuloj aliron al edukado kaj kristana vivo. Kun ĉ. 4800 lokoj en ne tute 40 hejmoj temas pri gravega porstudenta ĉambro-peranto. Fondite en novembro 1921, ĝi fontas en karitata sekcio de Katholisch-Deutscher Akademikerausschuß (de 1918).Christoph H. Benedikter: 100 Jahre Akademikerhilfe. Wohnen – Studieren – Vertrauen, eldonejo M. Wagner, Innsbruck 2022, ISBN , p. 6-8 Ĝia ĉefburoo estas en Josefstadt (Pfeilgasse 3a).

Historio
La 21-an de novembro 1921 Akademikerhilfe estis fondita laŭ la iniciato de prelato Karl Rudolf, pastro ĉe la universitato de Vieno. La asocio devis transpreni la taskojn de la flega sekcio de Katholisch-Deutscher Akademikerausschuß kie plej gravis la provizado per vestaĵoj kaj loĝado krom stipendidonado. Ĉeestis la fondan ceremonion ankaŭ lia ĉefepiskopa moŝto Friedrich Gustav Piffl akceptonte la altan protektadon de ĉi laŭdinda organizo.

La unuaj hejmoj estis starigitaj en monaĥejoj, religiaj institutoj aŭ privataj domoj. Jam en 1924 Akademikerhilfe povis disponigi 150 loĝlokojn, kun granda demando je ili. La unua propra domo malfermeblis en 1927 en Vieno (Wiener Heim), kaj en 1932 sekvis la ejo de ĉe Pfeilgasse 6. Dum Aŭstrofaŝismo, Akademikerhilfe funkciis kiel konfidata societo por ĉiuj porstudentaj hejmoj de Aŭstrujo. Tuj post la okupiĝo de Aŭstrujo fare de Wehrmacht, la nazioj transprenis la tuton kaj en majo 1939 Akademikerhilfe ĉesis ekzisti. En oktobro 1945 startis planoj de reaktivigo, peto pri nuligo de la kluba dissolvo; en la 11-a de novembro 1946 okazis la dua (re)fonda kunveno. Ĝis 1949 gravis - krom la perado de loĝado - ankaŭ la provizado per ĉiutagaj aferoj (vestado, nutrado ktp.) aŭ perado de laboretaj postenoj. En 1949 oni fieris pri preskaŭ tri centoj da loĝlokoj en Vieno, Graz kaj Leoben. Nuntempe Akademikerhilfe aktivas en kvin pluaj aŭstraj urboj, t.e. je Innsbruck, Salcburgo, Linz, Eisenstadt kaj Klaŭdiforumo.

Eksteraj ligiloj 
hejmpaĝo

Notoj

kategorio:Loĝado
kategorio:Studentaj organizaĵoj en Aŭstrio